b'\n_START_ARTICLE_\nOlje na balkonu\n_START_SECTION_\nVsebina\n_START_PARAGRAPH_\nGlavni lik v seriji je vi\xc5\xa1ji kriminalisti\xc4\x8dni in\xc5\xa1pektor Martin Vrenko. Zaradi svojih nenavadnih metod med sodelavci u\xc5\xbeiva status umetnika in \xc4\x8dudaka. Odlikujeta ga pretanjen ob\xc4\x8dutek za podrobnosti in mo\xc4\x8dna sposobnost intuicije. Poleg tega je zelo strpen do razli\xc4\x8dnih skupin ljudi in ne tolerira nestrpnosti. Zanj so zna\xc4\x8dilna nihanja razpolo\xc5\xbeenja in posebna tehnika re\xc5\xa1evanja problemov - t. i. sprostitvena terapija. Njegova posebnost je tudi, da ne uporablja mobitela. Pri re\xc5\xa1evanju primerov mu pomagata Marko Breznik in Ivana Premk, ki je v \xc4\x8dasu dogajanja na porodni\xc5\xa1kem dopustu in nastopi prvi\xc4\x8d v tretji knjigi Tanek led. Marko Breznik je star 23 let in opravlja pripravni\xc5\xa1tvo pri detektivu Vrenku. Zelo ga spo\xc5\xa1tuje in se trudi, da bi nanj naredil dober vtis. Je zelo veren._NEWLINE__NEWLINE_V bloku ob Dravi, kjer \xc5\xbeivijo bogata\xc5\xa1i, najde \xc4\x8distilka v enem od stanovanj mo\xc5\xa1ko truplo. Gre za zdravnika Klavdija Potokarja. Na prvi pogled zgleda, da je napravil samomor, nato pa dokazi poka\xc5\xbeejo, da temu morda ni tako. Vratne kljuke brez prstnih odtisov in komaj opazna sled v lu\xc5\xbei krvi nakazujejo, da je bil po zdravnikovi smrti v stanovanju \xc5\xa1e nekdo drug. V pokojnikovem stanovanju naletita na zaklenjeno omaro. Ko jo odpreta, ugotovita, da je imel zdravnik veliko skrivnost. Vrenko in Breznik se lotita zasli\xc5\xa1evanja stanovalcev bloka, ki so hkrati tudi osumljenci. To so \xc5\xbeena in h\xc4\x8di pokojnika, baletnik, fotograf, poro\xc4\x8deni par, upokojeni voja\xc5\xa1ki oficir in mlada \xc5\xbeenska.\n_START_SECTION_\nZbirka\n_START_PARAGRAPH_\nRoman je iz\xc5\xa1el v zbirki Sanje roman (Slovenija). Sama zbirka detektivk pa ni imenovana, vendar avtor v podnaslovu omeni, da gre za serijo detektivk z in\xc5\xa1pektorjem Vrenkom v glavni vlogi.\n_START_SECTION_\nOcene in nagrade\n_START_PARAGRAPH_\nAvgust Dem\xc5\xa1ar je leta 2008 za roman Olje na balkonu prejel nominacijo za nagrado kresnik.\n_START_SECTION_\nIzdaje in prevodi\n_START_PARAGRAPH_\nPrva izdaja romana 2007 (COBISS)'